Document ID: /roh_data/filtered/swiss_laws_in_ROH.jsonl.gz/177

500.000

Lescha davart la protecziun da la sanadad en il chantun Grischun (lescha da sanadad)

dals 02-09-2016 (versiun dals 01-01-2020)

Il cussegl grond dal chantun Grischun1),

sa basond sin ils art. 87 e 31 al. 1 da la constituziun chantunala2), suenter avair gì invista da la missiva da la regenza dals 17 da matg 20163),

concluda:

1. Disposiziuns generalas

Intent ed object

Art.  1 1 Questa lescha ha l'intent da proteger e da promover la sanadad da la populaziun cun mesiras da la polizia da sanadad sco er cun mesiras da la promoziun da la sanadad e da la prevenziun.

2 Per quest intent regla ella en spezial:

a)

b)

c)

las cumpetenzas e las incumbensas dal chantun e da las vischnancas;

las mesiras per la promoziun da la sanadad e per la prevenziun;

las   activitads   ed   ils   manaschis   dal   sectur   da   sanadad   che   dovran   ina permissiun;

las   activitads   dal   sectur   da   sanadad   che   n'èn   betg   admissiblas   senza permissiun;

ils dretgs e las obligaziuns da las persunas spezialisadas e dals manaschis dal sectur da sanadad;

il servetsch d'urgenza da las medias e dals medis sco er da las dentistas e dals dentists;

ils dretgs e las obligaziuns da las pazientas e dals pazients;

il cumbat cunter malsognas transmissiblas da l'uman;

ils fatgs da sepultura;

d)

e)

f)

g)

h)

i)

1) PCG 2016/2017, 47 2) DG 110.100 3) pagina 109 * tabellas da las modificaziuns a la fin dal relasch

1

500.000

j)

las mesiras da la polizia da sanadad e la giurisdicziun.

Atgna responsabladad

Art.  2 1 Mintga abitanta ed abitant è responsabel per ina moda da viver che promova la sanadad. Il sectur da sanadad public na distgargia betg da questa responsabladad.

Princips da tractament

Art.  3 1 La visita medicinala ed il tractament da pazientas e pazients ston sa drizzar tenor ils princips renconuschids da la scienza, da l'etica, da la rentabilitad e dal tractament egual.

c)

d)

Noziuns

Art.  4 1 En il senn da questa lescha chapeschan ins sut:

sanadad: stadi dal bainesser fisic e psichic;

a)

persuna   spezialisada   dal   sectur   da   sanadad:   persuna   che   pratitgescha   da b)

professiun   in'activitad   medicinala,   da   tgira,   terapeutica   u   preventiva   en   in contact direct cun pazientas e pazients e che posseda la scolaziun necessaria;

titulara u titular d'ina permissiun: persuna che ha ina permissiun per pratitgar sia professiun sco er proprietaria u proprietari ubain instituziun responsabla che ha ina permissiun da manaschi;

pazienta u pazient: persuna malsauna, persuna che dovra tgira u persuna sauna che fa diever da servetschs d'ina persuna spezialisada u d'in manaschi dal sectur da sanadad;

persuna   d'agid:   persuna   che   po   survegnir   enconuschientscha   da   datas persunalas   cun   exequir   sia   activitad   tar   ina   persuna   spezialisada   u   en   in manaschi dal sectur da sanadad;

confamigliaras e confamigliars: consortas e consorts, partenarias e partenaris da   vita,   persunas   parentadas   e   quinadas   en   lingia   directa,   spusas   e   spus, fragliuns   e   lur   consortas   e   consorts   u   lur   partenarias   e   partenaris   da   vita, fragliuns da las consortas e dals consorts u da las partenarias e dals partenaris da   vita,   geniturs   adoptivs,   fragliuns   adoptivs,   uffants   adoptivs,   geniturs   da tgira ed uffants confidads sco er persunas che vivan en la medema chasada.

e)

f)

2. Cumpetenzas

Chantun

Art.  5 1 Il chantun è cumpetent per:

a)

promover   la   sanadad   e   la   prevenziun,   uschenavant   ch'el   vegn   designà   sco cumpetent per quai en questa lescha;

cussegliar mammas e babs;

b)

2

500.000

c)

d)

e)

f)

g)

h)

survegliar   ils   manaschis   che   dovran   ina   permissiun   e   las   persunas spezialisadas dal sectur da sanadad;

conceder e retrair permissiuns da la polizia da sanadad;

exequir proceduras disciplinaras e penalas;

ordinar mesiras da la polizia da sanadad;

communitgar   las   datas   ch'èn   necessarias   per   la   protecziun   da   la   sanadad publica a posts ch'èn incumbensads da manar ils registers naziunals davart persunas   che   pratitgeschan   in'activitad   che   dovra   ina   permissiun   u   davart manaschis;

exequir la lescha federala davart il cumbat cunter malsognas transmissiblas da l'uman (lescha d'epidemias).

2 Per ademplir sias incumbensas ha il chantun il dretg da prender invista dal register central da persunas.

Vischnancas

Art.  6 1 Las vischnancas èn cumpetentas per proteger la sanadad da la populaziun, nun che questa incumbensa saja vegnida transferida al chantun.

2 En spezial èn ellas cumpetentas per:

a)

b)

c)

d)

la promoziun da la sanadad e la prevenziun;

la polizia locala da sanadad;

realisar proceduras penalas;

ordinar mesiras cunter facturs che pericliteschan e donnegeschan la sanadad da lur populaziun;

survegliar l'igiena da l'ambient e l'igiena d'abitar;

il servetsch medical e dentistic da scola;

prevegnir e cumbatter cunter malsognas transmissiblas da l'uman;

ils fatgs da sepultura.

e)

f)

g)

h)

3 Tar occurrenzas cun ina ristga pli gronda per il corp e la vita da las participantas e dals   participants   u   da   las   aspectaturas   e   dals   aspectaturs   ston   las   vischnancas procurar ch'i vegnia preparà e realisà in concept respectiv per il servetsch da sanitad.

3. Promoziun da la sanadad e prevenziun

Art.  7 Cumpetenza 1 Il chantun è cumpetent per:

a)

b)

c)

d)

programs e campagnas en tut il chantun;

incumbensas intercommunalas;

il sustegn professiunal da las vischnancas;

cussegliar gratuitamain las mammas ed ils babs respectivamain las persunas cun la pussanza dals geniturs en dumondas da la tgira da poppins e d'uffants pitschens;

coordinar las activitads da las vischnancas.

e)

3

500.000

2 El po conceder contribuziuns:

a)

b)

a projects per la promoziun da la sanadad e per la prevenziun;

per   la   retschertga   da   datas   da   basa   concernent   il   stadi   da   sanadad   da   la populaziun;

ad   organisaziuns   che   prestan   ina   contribuziun   impurtanta   a   favur   da   la promoziun da la sanadad ed a favur da la prevenziun da la populaziun.

c)

Tubac

Art.  8 1 Igl è scumandà da far reclama per tubac e per products da tubac:

a)

b)

c)

sin, sur u per lung da vias e da plazzas publicas;

sin fund privat, al qual ins ha invista da vias e da plazzas publicas;

davant u en edifizis publics ch'èn en possess da corporaziuns da dretg public u d'instituts autonoms.

2 Tubac e products da tubac na dastgan betg:

vegnir vendids a persunas sut 16 onns;

a)

vegnir dads a persunas sut 16 onns per intents da reclama;

b)

c)

vegnir vendids en automats ch'èn accessibels publicamain.

3 Las vischnancas procuran che las restricziuns da far reclama per products da tubac sco er che las restricziuns da dar e da vender tubac e products da tubac vegnian observadas.

Protecziun da las nunfimadras e dals nunfimaders

Art.  9 1 A l'intern ed a l'extern d'areals da scola e d'implants da sport da scola sco er da lieus da scuntrada e da tgira per uffants e per giuvenils èsi scumandà da fimar.

2 Las vischnancas pon abolir il scumond da fimar tenor l'alinea 1 per arranschaments e per occurrenzas che sa drizzan per gronda part a persunas creschidas ed – en cas da stabiliments   da   scola   che   han   sulettamain   ina   purschida   da   furmaziun postobligatorica – en lieus definids a l'extern dal stabiliment da scola.

3 Manaschis per fimadras e fimaders tenor l'artitgel 3 da la lescha federala davart la protecziun cunter il fimar passiv4) n'èn betg admess.

4. Permissiuns da la polizia da sanadad

4.1. DISPOSIZIUNS GENERALAS

Art.  10 1 Las permissiuns vegnan concedidas da l'uffizi cumpetent (uffizi).

Concessiun da la permissiun

4) CS 818.31

4

500.000

2 Ellas pon vegnir suttamessas a restricziuns concernent la professiun, la durada u il lieu ubain a cundiziuns, uschenavant che quai è necessari per garantir per il chantun in provediment medicinal d'ina auta qualitad che tegna quint dal basegn regiunal en moda equilibrada.

Surveglianza

Art.  11 1 L'uffizi surveglia che las premissas per la permissiun sco er che las obligaziuns da las   persunas   spezialisadas   e   dals   manaschis   dal   sectur   da   sanadad   vegnian observadas. El fa controllas e prenda las mesiras necessarias.

2 Per las controllas ordinarias vegn fatg giu in termin. Per la controlla sto vegnir concedì l'access a las localitads, a las installaziuns ed a las registraziuns ed i ston er vegnir   dadas   las   infurmaziuns   necessarias   a   l'uffizi   u   a   terzas   persunas   ch'èn incumbensadas dad el.

3 En cas d'in suspect che las premissas per la permissiun na sajan posteriuramain betg vegnidas ademplidas sco er en cas che las obligaziuns da la professiun u dal manaschi u las prescripziuns da la legislaziun respectiva da la confederaziun u dal chantun   sajan   vegnidas   violadas,   sto   la   persuna   che   vegn   suspectada   ubain   il manaschi che vegn suspectà conceder l'access a las localitads, a las installaziuns ed a las registraziuns da tut temp e senza annunzia a l'uffizi u a terzas persunas ch'èn incumbensadas dad el. L'uffizi po sequestrar actas u objects.

Privaziun da la permissiun

Art.  12 1 La permissiun vegn retratga, sche:

a)

b)

las premissas per la permissiun n'èn betg pli ademplidas;

i vegnan constatads posteriuramain fatgs, tenor ils quals ina permissiun avess stuì vegnir refusada.

4.2. PROFESSIUNS DA SANADAD

Activitads che dovran ina permissiun

Art.  13 1 Activitads   che   vegnan   exequidas   en   l'atgna   responsabladad   professiunala   e   che signifitgan   ina   ristga   uschè   gronda   per   la   sanadad   publica,   ch'ellas   ston   vegnir controlladas dal stadi, dovran ina permissiun.

2 Ina permissiun dovri particularmain per activitads da las suandantas professiuns:

a)

b)

c)

d)

e)

f)

g)

media / medi;

apotecra / apotecher;

dentista / dentist;

chiropraticra / chiropraticher;

igienicra da dents / igienicher da dents;

droghista / droghist;

spendrera / spendrer;

5

500.000

ergoterapeuta / ergoterapeut;

cussegliadra da nutriment / cussegliader da nutriment;

logopeda / logoped;

massadra medicinala / massader medicinal;

tgirunza / tgirunz;

fisioterapeuta / fisioterapeut;

podologa / podolog;

psicoterapeuta / psicoterapeut;

osteopata / osteopat;

optometrista / optometrist;

naturopata / naturopat.

h)

i)

j)

k)

l)

m)

n)

o)

p)

q)

r)

3 Logopedas   e   logopeds   dovran   ina   permissiun,   uschenavant   ch'ellas   ed   els furneschan prestaziuns sin donn e cust da l'assicuranza obligatorica da malsauns.

4 Per   proteger   la   sanadad   publica   po   la   regenza   suttametter   a   l'obligaziun   da dumandar ina permissiun ulteriuras professiuns dal sectur da sanadad cun activitads circumscrittas cleramain e cun in agen profil professiunal.

b)

c)

d)

e)

Activitads betg admissiblas senza permissiun

Art.  14 1 A persunas che pratitgeschan en il sectur da sanadad activitads che na dovran betg ina permissiun èsi scumandà particularmain:

a)

da   diagnostitgar   u   da   tractar   malsognas,   blessuras   u   auters   disturbis   da   la sanadad;

da tgirar persunas malsaunas u blessadas u persunas che pateschan d'in auter disturbi   da   la   sanadad.   Exceptà   da   quai   è   la   tgira   da   confamigliaras   e confamigliars sco er da proximas e da proxims;

da far assistenzas al part;

da prelevar sang e da far injecziuns u d'applitgar autras praticas che pon avair per consequenza blessuras corporalas u perditas da sang;

d'applitgar, da dar, da recumandar u da scriver in recept per medicaments che basegnan   in   recept   e   per   medicaments   che   basegnan   ina   cussegliaziun spezialisada en cas da persunas ch'èn en tractament tar ellas;

d'emetter expertisas uffizialas, attestats uffizials ed attestaziuns uffizialas;

da far manipulaziuns vi da la spina dorsala;

da far manipulaziuns vi dals dents u en la bucca;

da far psicoterapias cun discurs.

f)

g)

h)

i)

2 Persunas spezialisadas dal sectur da sanadad èn obligadas da trametter persunas cun in stadi, che pretenda in scleriment u in tractament medical, tar ina media u in medi che la persuna en tractament tscherna sezza.

3 La regenza po excluder singulas activitads dal scumond tenor l'alinea 1, sche quai è cumpatibel cun la protecziun da la sanadad.

6

500.000

Premissas per la permissiun

Art.  15 1 La permissiun per pratitgar la professiun en l'atgna responsabladad professiunala vegn concedida a la persuna petenta, sch'ella:

a)

posseda in diplom federal u in diplom renconuschì en tut la Svizra, in diplom ester renconuschì da la confederaziun, in attestat federal da qualificaziun, in certificat   da   qualificaziun   renconuschì   en   tut   la   Svizra   u   in   certificat professiunal federal;

è fidada e porscha – tant dal puntg da vista fisic sco er psichic – la garanzia da pratitgar la professiun en moda irreproschabla;

c)

ha las enconuschientschas necessarias d'ina lingua uffiziala dal chantun.

2 Per   conceder   permissiuns   per   las   professiuns   ch'èn   regladas   en   la   legislaziun federala   davart   las   professiuns   medicalas   universitaras,   davart   las   professiuns psicologicas   e   davart   las   professiuns   da   sanadad   èn   decisivas   las   premissas   da permissiun ch'èn cuntegnidas en quests relaschs.

b)

Scadenza da la permissiun

Art.  16 1 La permissiun scada, sche la titulara u il titular:

a)

b)

c)

d)

na cumenza betg a pratitgar la professiun en il chantun Grischun entaifer 6 mais dapi che la permissiun è vegnida concedida;

renunzia en scrit da pratitgar la professiun;

smetta da pratitgar la professiun en il chantun Grischun;

cumplenescha il 70. onn da vegliadetgna, nun che la media uffiziala u il medi uffizial   cumprovia   ch'i   na   dettia   nagins   motivs   fisics   u   psichics   cunter   il pratitgar la professiun. La cumprova sto vegnir furnida mintga 2 onns.

4.3. MANASCHIS DAL SECTUR DA SANADAD

Obligaziun da dumandar ina permissiun

Art.  17 1 Ina permissiun da manaschi è necessaria per las suandantas furmas da manaschi:

a)

b)

c)

ospitals e clinicas cun ina purschida staziunara;

chasas da parturir cun ina purschida staziunara;

chasas  da  tgira,  gruppas  da  tgira,  abitaziuns  da  tgira,  ospizis  per  persunas muribundas ed ulteriuras purschidas da tgira staziunaras;

structuras da di e da notg per persunas che basegnan tgira ed assistenza;

servetschs da la tgira ed assistenza a chasa;

transport commerzial da persunas malsaunas e disgraziadas.

d)

e)

f)

2 La   regenza   po   suttametter   ulteriuras   furmas   da   manaschi   a   l'obligaziun   da dumandar ina permissiun.

Art.  18 1 La permissiun vegn concedida da l'uffizi per maximalmain 10 onns.

Durada da la permissiun

7

500.000

Art.  19

Premissas per la permissiun 1. premissas generalas

1 La permissiun da manaschi vegn concedida a la proprietaria u al proprietari ubain a l'instituziun responsabla, sche:

a)

b)

la designaziun d'ina persuna che maina il manaschi è avant maun;

il manaschi ha ina infrastructura che correspunda a las prestaziuns purschidas ed a las directivas da la regenza e vegn manà correspundentamain;

il manaschi ademplescha en moda qualitativa e quantitativa las prescripziuns da la regenza areguard il persunal (qualitad da la structura);

i vegn cumprovà ch'i saja avant maun in sistem per garantir la qualitad ch'è renconuschì da l'uffizi;

i vegn cumprovà ch'ina assicuranza da responsabladad saja vegnida fatga a norma   dal   gener   e   da   la   dimensiun   da   las   ristgas   u   che   autras   segirezzas equivalentas sajan avant maun.

c)

d)

e)

2 Il num da la persuna che maina il manaschi sto vegnir inditgà en la permissiun.

Sche la persuna che maina il manaschi mida, sto vegnir adattada la permissiun da manaschi.

3 La regenza po excluder singulas furmas da manaschi d'ademplir las premissas da l'alinea 1 litera d.

Art.  20 2. premissas supplementaras per ospitals e per clinicas 1 La permissiun da manaschi vegn concedida a la proprietaria u al proprietari ubain a l'instituziun ch'è responsabla per in ospital u per ina clinica, sche – ultra da quai:

a)

la designaziun da las persunas ch'èn responsablas per ils secturs medicinals respectivs e da la persuna ch'è responsabla per il sectur da la tgira è avant maun. Questas persunas ston avair la permissiun correspundenta per pratitgar la professiun. Sche la persuna responsabla mida, sto quai vegnir communitgà a l'uffizi;

il manaschi fa part d'in sistem che vegn designà da la regenza per annunziar sbagls en moda anonima.

b)

3. premissa supplementara per chasas da parturir

Art.  21 1 La permissiun da manaschi vegn concedida a la proprietaria u al proprietari ubain a l'instituziun ch'è responsabla per ina chasa da parturir, sche la designaziun da la persuna   ch'è   responsabla   per   las   activitads   da   l'assistenza   al   part   è   avant   maun.

Questa persuna sto avair la permissiun correspundenta per pratitgar la professiun.

Sche la persuna responsabla mida, sto quai vegnir communitgà a l'uffizi.

8

500.000

4. premissas supplementaras per chasas da tgira

Art.  22 1 La permissiun da manaschi vegn concedida a la proprietaria u al proprietari ubain a l'instituziun ch'è responsabla per ina chasa da tgira, sche:

a)

la designaziun da la persuna ch'è responsabla per il sectur da la tgira è avant maun. Questa persuna sto avair la permissiun correspundenta per pratitgar la professiun. Sche la persuna responsabla mida, sto quai vegnir communitgà a l'uffizi;

la tgira e l'assistenza da las abitantas e dals abitants èn garantidas er, sche la dependenza da la tgira crescha;

b)

Art.  23

5. premissa supplementara per servetschs da la tgira ed assistenza a chasa

1 La permissiun da manaschi vegn concedida a la proprietaria u al proprietari ubain a l'instituziun ch'è responsabla per in servetsch da la tgira ed assistenza a chasa, sche la designaziun da la persuna ch'è responsabla per il sectur da la tgira è avant maun.

Questa persuna sto avair la permissiun correspundenta per pratitgar la professiun.

Sche la persuna responsabla mida, sto quai vegnir communitgà a l'uffizi.

Art.  24

6. premissas supplementaras per il transport commerzial da persunas malsaunas e disgraziadas

1 La permissiun da manaschi per il transport commerzial da persunas malsaunas e disgraziadas vegn concedida a la proprietaria u al proprietari ubain a l'instituziun ch'è responsabla per l'interpresa da transport, sche – ultra da quai:

a)

la designaziun d'ina persuna ch'è responsabla per ils fatgs medicinals e che ha la   permissiun   per   pratitgar   sco   media   u   sco   medi   è   avant   maun.   Sche   la persuna responsabla mida, sto quai vegnir communitgà a l'uffizi;

la libra tscherna da la media u dal medi e da l'ospital è garantida.

b)

2 Manaschis che transportan commerzialmain persunas malsaunas u disgraziadas, da las   qualas   las   funcziuns   vitalas   n'èn   betg   periclitadas,   na   ston   betg   ademplir   la premissa da l'alinea 1 litera a.

Scadenza da la permissiun

Art.  25 1 La permissiun scada:

a)

sch'il manaschi na cumenza betg cun sia activitad operativa entaifer 6 mais dapi che la permissiun è vegnida concedida;

sch'il manaschi vegn serrà.

b)

Stop da recepziun

Art.  26 1 En cas che las prescripziuns da la regenza areguard las localitads, la gestiun u il persunal   na   vegnan   betg   ademplidas   po   l'uffizi   decretar   envers   purschidas staziunaras in stop da recepziun empè da la privaziun da la permissiun.

9

500.000

5. Obligaziuns da las persunas spezialisadas e dals manaschis dal sectur da sanadad

5.1. OBLIGAZIUNS GENERALAS

Art.  27

Observaziun dals dretgs e dals interess da las pazientas e dals pazients

1 Las   persunas   spezialisadas   ed   ils   manaschis   dal   sectur   da   sanadad   èn   obligads d'observar ils dretgs ed ils interess da las pazientas e dals pazients.

2 Las   titularas   ed   ils   titulars   d'ina   permissiun   ston   exequir   ils   tractaments independentamain d'avantatgs finanzials.

Scleriment da las pazientas e dals pazients

Art.  28 1 Las   pazientas   ed   ils   pazients   ed   –   uschenavant   che   quai   è   necessari   –   er   las persunas che han tenor las disposiziuns dal cudesch civil svizzer davart la protecziun da creschids il dretg da represchentanza ston vegnir sclerids da las persunas ch'èn responsablas per il tractament u da las persunas spezialisadas dal sectur da sanadad, ch'èn incumbensadas da talas cun quest tractament, ad ura, en moda adequata e chapaivla.

2 Il scleriment cumpiglia particularmain:

a)

b)

c)

ils dretgs e las obligaziuns da las pazientas e dals pazients;

il stadi da sanadad e la diagnosa da la malsogna;

las mesiras preventivas, diagnosticas e terapeuticas intenziunadas sco er lur ristgas, lur avantatgs, lur dischavantatgs e lur custs;

eventualas alternativas tar las mesiras intenziunadas;

l'andament ed il resultat dal tractament.

d)

e)

3 Il   scleriment   sto   vegnir   fatg   cun   il   resguard   duì,   sch'i   sto   vegnir   temì   ch'el engrevgeschia sproporziunadamain las pazientas ed ils pazients u influenzeschia en moda disfavuraivla l'andament da la malsogna.

4 Sch'in scleriment na po betg vegnir fatg avant il tractament pervia d'ina urgenza temporara, sto el vegnir prendì suenter uschè spert sco pussaivel.

Documentaziun da la pazienta u dal pazient

Art.  29 1 Da   mintga   pazienta   u   pazient   sto   vegnir   fatga   ina   documentaziun   che   vegn actualisada   permanentamain.   Las   persunas   che   han   procurà   u   che   han   fatg   las notizias ston esser identifitgablas directamain.

2 La documentaziun da la pazienta u dal pazient po vegnir manada en scrit sin palpiri u en furma electronica.

3 La documentaziun sto vegnir tegnida en salv durant almain 10 onns suenter che l'ultim tractament è vegnì terminà, nun ch'ella vegnia surdada anticipadamain a la pazienta u al pazient.

10

500.000

4 La   titulara   u   il   titular   da   la   permissiun   procura   che   la   documentaziun   restia accessibla per las pazientas ed ils pazients cun observar il secret professiunal, e quai er suenter la mort da la titulara u dal titular respectivamain suenter ch'ella u el ha smess la professiun ubain suenter ch'il manaschi è vegnì serrà.

5 Sch'ina titulara u in titular da la permissiun mora u sch'il manaschi vegn serrà, po la documentaziun vegnir surdada cunter ina taxa a l'uffizi per la tegnair en salv. La taxa sto vegnir pajada tras l'ierta da la persuna defuncta u tras il manaschi.

6 La taxa per tegnair en salv ina documentaziun importa en cas da:

a)

b)

persunas spezialisadas dal sectur da sanadad:

manaschis:

maximalmain 5000 francs;

maximalmain 50 000 francs.

Infurmaziuns a terzas persunas

Art.  30 1 Las datas persunalas dastgan vegnir dadas vinavant a terzas persunas mo cun il consentiment da las pazientas e dals pazients.

Art.  31 Tractament da persunas che n'èn betg ablas da giuditgar 1 Las relaziuns cun pazientas e pazients che n'èn betg abels da giuditgar sa drizza tenor las disposiziuns respectivas dal cudesch civil svizzer5).

Obducziun

Art.  32 1 In'obducziun   dastga   vegnir   fatga,   sch'il   consentiment   da   la   persuna   defuncta   è avant maun u sche las persunas che han il dretg da represchentanza tenor il cudesch civil svizzer6) approveschan in'obducziun en num da la persuna defuncta.

2 Resalvada resta l'ordinaziun d'ina autoritad en cas d'in suspect ch'i sa tractia d'ina malsogna   transmissibla   da   l'uman   sco   er   l'obducziun   tenor   las   prescripziuns   dal cudesch da procedura penala7) e da ses relaschs accessorics.

Annunzia e reclama

Art.  33 1 L'annunzia da furnir prestaziuns tras persunas spezialisadas dal sectur da sanadad e tras manaschis e la reclama per quai ston esser objectivas e na dastgan ni manar en errur   ni   esser   mulestusas.   I   na   dastgan   vegnir   fatgas   naginas   empermischuns   da guariziun.

2 I   dastgan   vegnir   duvrads   mo   las   designaziuns   professiunalas   ed   ils   titels   ch'èn renconuschids dal dretg federal.

5) CS 210 6) CS 210 7) CS 312.0

11

500.000

Obligaziuns envers l'autoritad da surveglianza

Art.  34 1 Las titularas ed ils titulars d'ina permissiun sco er las persunas spezialisadas dal sectur da sanadad ston conceder a l'uffizi u a terzas persunas incumbensadas dad el l'access   a   las   localitads,   a   las   installaziuns   ed   a   las   registraziuns   sco   er   dar   las infurmaziuns necessarias, sch'i vegn fatga ina controlla ordinaria.

2 En cas d'in suspect che las premissas per la permissiun na sajan posteriuramain betg vegnidas ademplidas sco er en cas che las obligaziuns da la professiun e dal manaschi u las prescripziuns da la legislaziun respectiva da la confederaziun u dal chantun sajan vegnidas violadas, ston ellas ed els conceder l'access a las localitads, a las installaziuns ed a las registraziuns da tut temp e senza annunzia a l'uffizi u a terzas persunas ch'èn incumbensadas dad el sco er dar las infurmaziuns necessarias.

Engaschament da collavuraturas e collavuraturs

Art.  35 1 Las titularas ed ils titulars d'ina permissiun na dastgan betg engaschar persunas spezialisadas   dal   sectur   da   sanadad   che   pratitgeschan   in'activitad   che   dovra   ina permissiun, sche:

a)

b)

ellas n'adempleschan betg las premissas per la permissiun tenor l'artitgel 15;

ellas èn vegnidas privadas da la permissiun per pratitgar la professiun en in chantun u en in auter pajais;

igl è vegnì pronunzià envers ellas in scumond da pratitgar la professiun.

c)

2 Exceptads èn engaschaments che duran fin ch'in diplom federal renconuschì, in diplom   renconuschì   en   tut   la   Svizra   ubain   in   titel   federal   da   furmaziun supplementara è cuntanschì u fin ch'in diplom ester u in titel ester da furmaziun supplementara ha survegnì la renconuschientscha federala.

Obligaziuns d'annunzia

Art.  36 1 Independentamain   dal   secret   professiunal   èn   las   persunas   spezialisadas   ed   ils manaschis dal sectur da sanadad obligads:

a)

d'annunziar   immediatamain   a   la   media   chantunala   u   al   medi   chantunal percepziuns   che   laschan   supponer   ina   derasaziun   da   malsognas   privlusas transmissiblas da l'uman;

d'annunziar   a   la   polizia   immediatamain   tut   ils   mortoris   betg   natirals   e nunclers.

b)

2 Persunas spezialisadas dal sectur da sanadad engaschadas pon far l'annunzia tenor l'alinea 1 er al manaschi.

12

5.2. PERSUNAS SPEZIALISADAS DAL SECTUR DA SANADAD

500.000

Art.  37 Obligaziuns professiunalas 1 Las titularas ed ils titulars d'ina permissiun èn obligads:

a)

da pratitgar lur professiun cun quità ed en moda conscienziusa e da respectar ils cunfins da las cumpetenzas ch'ellas ed els èn s'acquistads en il rom da la scolaziun, da la furmaziun supplementara e dal perfecziunament specifics per la professiun;

d'approfundar,   d'amplifitgar   e   da   meglierar   per   vita   duranta   lur enconuschientschas, lur abilitads e lur inschign tras perfecziunaments;

da procurar che las persunas che suttastattan ad ellas ed ad els en quai che reguarda   la   professiun   pratitgeschian   lur   professiun   cun   quità   ed   en   moda conscienziusa,   respectian   ils   cunfins   da   lur   cumpetenzas,   sajan   ablas   da pratitgar   las   activitads   delegadas   ad   ellas   ed   approfundeschian, amplifitgeschian e megliereschian lur enconuschientschas, lur abilitads e lur inschigns professiunals tras perfecziunaments che correspundan a lur champ d'activitad;

da far in'assicuranza da responsabladad professiunala a norma dal gener e da la dimensiun da las ristgas.

b)

c)

d)

2 Las persunas spezialisadas dal sectur da sanadad che pratitgeschan lur professiun en   ina   moda   subordinada   en   quai   che   reguarda   la   professiun   ston   ademplir   las obligaziuns professiunalas tenor l'alinea 1 literas a e b.

3 Las obligaziuns professiunalas da las professiuns ch'èn regladas en la legislaziun federala   davart   las   professiuns   medicalas   universitaras,   davart   las   professiuns psicologicas e davart las professiuns da sanadad sa drizzan tenor las disposiziuns ch'èn cuntegnidas en quests relaschs.

4 La regenza fixescha la durada e la dimensiun dal perfecziunament specific per la professiun.

5 Ella po surdar la controlla davart la frequentaziun dal perfecziunament prescrit mintgamai a l'organisaziun professiunala respectiva.

6 Medias   e   medis   sco   er   dentistas   e   dentists   èn   obligads   da   tractar   pazientas   e pazients che basegnan sustegn. Cun excepziun d'in cas d'urgenza ston ellas ed els – avant che cumenzar cun il tractament – dumandar ina garanzia per ils custs tar la vischnanca ch'è cumpetenta per il sustegn. Senza ina garanzia per ils custs n'è la vischnanca ch'è cumpetenta per il sustegn betg obligada da surpigliar ils custs.

Servetsch d'urgenza

Art.  38 1 Medias e medis sco er dentistas e dentists che adempleschan las premissas per obtegnair la permissiun per pratitgar la professiun e che pratitgeschan en il chantun èn   obligads   da   sa   participar   al   servetsch   d'urgenza   regiunal   da   l'organisaziun professiunala chantunala tenor las reglas da quella.

13

500.000

2 Exceptads èn medias e medis che lavuran principalmain en in ospital public e che prestan servetsch d'urgenza en quest ospital.

3 Tgi che fa servetsch d'urgenza sto tscherner ses lieu da dimora durant quest temp uschia, ch'el po entrar en servetsch d'urgenza a curta vista.

b)

Secret professiunal

Art.  39 1 Il persunal spezialisà dal sectur da sanadad e lur persunas d'agid suttastattan al secret professiunal. Els na dastgan revelar nagin secret ch'è vegnì confidà ad els en consequenza da lur professiun u ch'els han observà cun pratitgar tala.

2 Els èn liberads tras lescha dal secret professiunal:

a)

uschenavant   ch'i   sa   tracta   da   far   valair   pretensiuns   da   la   relaziun   da tractament;

sch'els   communitgeschan   a   las   autoritads   cumpetentas   observaziuns   che permettan da concluder ch'i sa tractia d'in crim u d'in delict cunter las normas penalas   pertutgant   il   corp   e   la   vita,   cunter   la   sanadad   publica   u   cunter l'integritad   sexuala,   ch'i   saja   avant   maun   ina   sfalsificaziun   da   documents relevanta   per   la   polizia   da   sanadad   u   che   laschan   parair   ch'ina   mesira   da protecziun d'uffants u da creschids saja inditgada;

sch'els annunzian a l'autoritad da surveglianza observaziuns che permettan da concluder che las premissas per la permissiun d'autras persunas spezialisadas dal sectur da sanadad u da manaschis manchian, ch'igl haja dà cuntravenziuns cunter las obligaziuns da la professiun respectivamain dal manaschi e ch'ils dretgs da las pazientas e dals pazients na sajan betg vegnids observads d'autras persunas spezialisadas dal sectur da sanadad u d'auters manaschis;

sch'ellas   vegnan   interrogadas   da   las   autoritads   da   persecuziun   penala   sco persunas che dattan infurmaziuns, sco perditgas u sco persunas inculpadas.

3 Medias   e   medis   èn   ultra   da   quai   liberads   tras   lescha   dal   secret   professiunal, sch'ellas ed els surdattan a las autoritads penalas in attestat, in rapport, in'expertisa davart la persuna inculpada u in rapport medical da la persuna inculpada per sclerir la dumonda, sch'in causal penal è avant maun.

4 L'uffizi è cumpetent per decretar la liberaziun dal secret professiunal, uschenavant che la pazienta u il pazient n'ha betg disponì sez la liberaziun dal secret professiunal.

d)

c)

5.3. MANASCHIS DAL SECTUR DA SANADAD

Obligaziun da quità e da protecziun

Art.  40 1 Ils   manaschis   dal   sectur   da   sanadad   èn   obligads   da   prender   las   mesiras supportablas e raschunaivlas per realisar l'obligaziun da quità e da protecziun ch'els han envers las pazientas ed ils pazients.

14

500.000

Art.  41 Obligaziun da recepir e da tractar pazientas e pazients 1 Ils ospitals publics èn obligads da recepir e da tractar di e notg persunas malsaunas u disgraziadas er senza enviament tras la media u il medi.

2 En cas da pazientas e pazients che na sustegnan betg il tractament en il rom da lur pussaivladads u che n'observan betg l'urden da chasa da l'ospital, po l'ospital sistir il tractament.

3 Il tractament na dastga betg vegnir sistì en in mument inopportun u en cas d'in plazzament per motivs da provediment.

Numer da telefon dal post da coordinaziun central

Art.  42 1 Ils ospitals e las clinicas ston publitgar il numer da telefon dal post da coordinaziun central per il transport da persunas malsaunas e disgraziadas almain en la medema grondezza sco lur agen numer d'urgenza.

6. Servetsch d'urgenza

Organisaziun

Art.  43 1 Las   organisaziuns   professiunalas   chantunalas   da   las   medias   e   dals   medis respectivamain da las dentistas e dals dentists ston organisar il servetsch d'urgenza uschia, ch'el tegna quint da la structura geografica dal chantun, e reglar ils dretgs e las obligaziuns da las medias e dals medis respectivamain da las dentistas e dals dentists che resultan dal servetsch d'urgenza.

2 L'organisaziun dal servetsch d'urgenza regiunal ed ils dretgs e las obligaziuns da las medias e dals medis respectivamain da las dentistas e dals dentists che resultan en   il   rom   dal   servetsch   d'urgenza   ston   vegnir   reglads   da   las   organisaziuns professiunalas chantunalas en enclegientscha cun il departament.

3 La   regenza   po   concluder   cun   las   organisaziuns   professiunalas   chantunalas cunvegnas da prestaziun davart il servetsch d'urgenza.

4 Ils   ospitals   publics   pon   vegnir   integrads   en   il   servetsch   d'urgenza   medicinal regiunal.

Taxa da cumpensaziun

Art.  44 1 Per motivs plausibels pon las organisaziuns professiunalas chantunalas deliberar ina persuna medicala dal tuttafatg u per part da far il servetsch d'urgenza regiunal medicinal   u   dentistic.   En   in   tal   cas   sto   la   persuna   medicala   s'obligar   da   pajar annualmain ina taxa da cumpensaziun dad 1,5 fin 3,0 pertschient da las entradas suttamessas a la AVS, maximalmain però 10 000 francs.

2 Las taxas da cumpensaziun van al fond da servetsch d'urgenza da l'organisaziun professiunala   respectiva   e   ston   vegnir   duvradas   per   finanziar   l'organisaziun   e   la realisaziun dal servetsch d'urgenza e la cumpensaziun da las persunas medicalas che prestan servetsch d'urgenza.

15

500.000

3 Cunter las decisiuns da las organisaziuns professiunalas chantunalas da deliberar ina persuna medicala dal tuttafatg u per part da far il servetsch d'urgenza regiunal medicinal   u   dentistic   poi   vegnir   fatg   recurs   tar   l'uffizi   tenor   la   lescha   davart   la giurisdicziun administrativa.

Numer d'urgenza

Art.  45 1 Per lur numers d'urgenza na dastgan las medias ed ils medis sco er las dentistas ed ils dentists betg duvrar numers da servetschs cun valur agiuntada.

7. Dretgs ed obligaziuns da las pazientas e dals pazients

7.1. DRETGS

Autodeterminaziun

Art.  46 1 Las pazientas ed ils pazients han il dretg che lur libertad persunala e lur dignitad vegnian respectadas. Ellas ed els han il dretg da vegnir infurmads e da decider sezs davart las mesiras medicinalas, terapeuticas e da tgira.

Art.  47 1 Las pazientas ed ils pazients han il dretg da scleriment tenor l'artitgel 29.

Scleriment

Invista e consegna

Art.  48 1 Las pazientas ed ils pazients han il dretg da prender gratuitamain invista da la documentaziun che pertutga lur persuna, da pretender ina copia en scrit u en furma electronica u da survegnir l'original cunter ina decleranza en scrit da renunziar a l'obligaziun da tegnair en salv questa documentaziun tenor l'artitgel 29 alinea 3.

2 La titulara u il titular da la permissiun po restrenscher il dretg da prender invista u da consegnar la documentaziun, sche terzas persunas han interess predominants e degns da vegnir protegids.

Assistenza spirituala

Art.  49 1 Las pazientas ed ils pazients sco er las abitantas ed ils abitants da las chasas da tgira han il dretg d'ina pastoraziun commensurada tras las baselgias renconuschidas dal chantun.

2 Suenter avair infurmà ordavant la pazienta u il pazient respectivamain l'abitanta u l'abitant d'ina chasa da tgira e sin dumonda da las persunas che fan la pastoraziun han ils ospitals, las clinicas e las chasas da tgira il dretg da dar a questas persunas il num e l'adressa da las commembras e dals commembers da lur cuminanza religiusa, sche la pazienta u il pazient respectivamain l'abitanta u l'abitant d'ina chasa da tgira n'ha betg refusà questa communicaziun da las datas.

16

500.000

Tractament palliativ

Art.  50 1 Umans   incurablamain   malsauns   ed   umans   muribunds   han   il   dretg   d'ina   tgira cumplessiva tenor ils princips da la medischina palliativa, da la tgira palliativa e da l'accumpagnament palliativ.

7.2. OBLIGAZIUNS

Cooperaziun

Art.  51 1 Tar lur tractament e tar lur tgira ston las pazientas ed ils pazients sustegnair las persunas spezialisadas dal sectur da sanadad en il rom da lur pussaivladad.

2 Ellas   ed   els   ston   dar   a   las   persunas   spezialisadas   dal   sectur   da   sanadad   las infurmaziuns davart lur stadi da sanadad ch'èn necessarias per la diagnosa e per il tractament e ston observar lur ordinaziuns.

3 Ellas ed els ston prender resguard da las autras pazientas e dals auters pazients sco er da las persunas spezialisadas dal sectur da sanadad e ston observar l'urden da chasa dal manaschi.

8. Prevenziun e cumbat cunter malsognas transmissiblas da l'uman

Vaccinaziuns preventivas publicas

Art.  52 1 Las vischnancas ston far vaccinaziuns preventivas publicas cunter las malsognas transmissiblas da l'uman designadas dal chantun.

2 Il chantun furnescha e paja il vaccin, nun che la finanziaziun vegnia surpigliada da la confederaziun u da l'assicuranza obligatorica per la tgira da persunas malsaunas.

3 El   po   conceder   contribuziuns   als   custs   da   vaccinaziuns   preventivas   publicas, organisadas sin basa facultativa cunter malsognas transmissiblas da l'uman.

Obligatori da vaccinar

Art.  53 1 La   regenza   po   declerar   sco   obligatoricas   vaccinaziuns   tenor   l'artitgel   22   da   la lescha federala davart il cumbat cunter malsognas transmissiblas da l'uman8).

Obligaziun da cooperar

Art.  54 1 Il chantun po obligar manaschis sco er persunas spezialisadas dal sectur da sanadad da cooperar tar la prevenziun e tar il cumbat cunter malsognas transmissiblas da l'uman.

2 El   po   surpigliar   ils   custs   e   las   perditas   d'entradas   che   l'obligaziun   da   cooperar chaschuna als manaschis sco er a las persunas spezialisadas dal sectur da sanadad.

8) CS 818.101

17

500.000

9. Fatgs da sepultura

Termin da spetga

Art.  55 1 Sutterradas e cremaziuns dastgan succeder il pli baud suenter ch'ina media u in medi che ha il dretg da pratitgar la professiun en Svizra ha constatà la mort. I sto vegnir garantì che la bara vegnia sfradentada fin a la sepultura.

2 L'attestaziun   da   mort   emessa   da   la   media   u   dal   medi   vala   sco   permissiun   da sepultura. Resalvads restan cas d'ina sepultura urgenta per motivs da la polizia da sanadad.

Paus da la fossa, exhumaziun

Art.  56 1 Il paus da la fossa importa per persunas defunctas sutterradas almain 20 onns. Sche la decumposiziun da la bara dura pli ditg pervia da cundiziuns da terren inadattadas, importa quest termin almain 25 onns.

2 Sin dumonda motivada da las confamigliaras e dals confamigliars po la vischnanca permetter in'exhumaziun anticipada.

10. Giurisdicziun

Procedura disciplinara

Art.  57 1 Envers   persunas   spezialisadas   dal   sectur   da   sanadad   ordinescha   l'uffizi   mesiras disciplinaras en cas che:

a)

ina   cuntravenziun   è   vegnida   fatga   cunter   las   restricziuns   u   cunter   las cundiziuns ch'èn colliadas cun la permissiun (art. 10 al. 2);

ils dretgs ed ils interess da las pazientas e dals pazients èn vegnids violads (art. 27);

il scleriment da las pazientas e dals pazients manca (art. 28);

la documentaziun da la pazienta u dal pazient manca u è incumpletta (art. 29);

ellas han transmess datas persunalas a terzas persunas senza il consentiment da la pazienta u dal pazient (art. 30);

las prescripziuns d'annunzia e da reclama èn vegnidas violadas (art. 33);

las obligaziuns professiunalas èn vegnidas violadas (art. 37 al. 1 e 2);

la participaziun al servetsch d'urgenza regiunal n'ha betg gì lieu (art. 38);

ellas han revelà in secret ch'è vegnì confidà ad ellas en consequenza da lur professiun u ch'ellas han percepì cun pratitgar tala (art. 39 al. 1).

b)

c)

d)

e)

f)

g)

h)

i)

2 Las professiuns regladas en la legislaziun federala davart las professiuns medicalas universitaras, davart las professiuns psicologicas e davart las professiuns da sanadad èn suttamessas a las proceduras disciplinaras ch'èn cuntegnidas en questa.

18

500.000

Mesiras disciplinaras

Art.  58 1 L'uffizi po ordinar las suandantas mesiras disciplinaras:

a)

b)

c)

d)

avertiment;

reprimanda;

multa fin 20 000 francs;

scumond da pratitgar la professiun per il pli ditg 6 onns (scumond da durada limitada);

scumond definitiv da pratitgar la professiun per tut il spectrum d'activitad u per ina part da tal.

e)

2 Supplementarmain   al   scumond   da   pratitgar   la   professiun   po   el   pronunziar   ina multa.

Mesiras preventivas

Art.  59 1 Sch'igl   exista   in   suspect   motivà   che   la   sanadad   da   pazientas   e   pazients   saja periclitada, po l'uffizi, durant ina procedura disciplinara:

a)

b)

restrenscher, suttametter a cundiziuns u scumandar da pratitgar la professiun;

pronunziar   in   scumond   envers   persunas   che   pratitgeschan   en   lur responsabladad   professiunala   in'activitad   che   dovra   ina   permissiun,   da pratitgar activitads en il sectur da sanadad.

Surannaziun

Art.  60 1 La persecuziun disciplinara surannescha 2 onns suenter che l'uffizi ha survegnì enconuschientscha dal cas contestà.

2 Il termin vegn interrut da mintga act d'inquisiziun u processual che pertutga il cas contestà.

3 La   persecuziun   disciplinara   surannescha   en   mintga   cas   10   onns   suenter   il   cas contestabel.

4 Sche   la   violaziun   da   las   obligaziuns   professiunalas   è   in   act   chastiabel,   vala   il termin da surannaziun pli lung ch'è previs dal dretg penal.

5 Sch'i   vegn   fatga   ina   procedura   disciplinara   cunter   ina   persuna   spezialisada   dal sectur da sanadad, po l'uffizi – cun giuditgar la periclitaziun da la sanadad publica che   deriva   da   questa   persuna   –   resguardar   er   fatgs,   dals   quals   la   persecuziun   è surannada.

Scumond da pratitgar la professiun

Art.  61 1 Envers las persunas spezialisadas dal sectur da sanadad che pratitgeschan en lur responsabladad  professiunala  in'activitad  che  dovra  ina  permissiun  sco  er  envers persunas   che   pratitgeschan   in'activitad   che   n'è   betg   admissibla   senza   permissiun pronunzia l'uffizi in scumond da pratitgar activitads en il sectur da sanadad, sche:

a)

b)

ellas han fatg sbagls professiunals gravants;

ellas pericliteschan cun lur activitad la sanadad da lur pazientas e pazients;

19

500.000

c)

d)

la   permissiun   per   pratitgar   la   professiun   è   vegnida   retratga   ad   ellas   en   in chantun u en in auter pajais; u in scumond da pratitgar la professiun è vegnì pronunzià envers ellas en in chantun u en in auter pajais.

Serrada d'ina pratica u d'in manaschi

Art.  62 1 Sch'ina pratica u in manaschi periclitescha la sanadad publica, po l'uffizi decretar sia serrada.

2 Ils custs da la serrada vegnan adossads a la titulara u al titular da la permissiun, subsidiarmain a la proprietaria u al proprietari da la pratica u dal manaschi.

Publicaziun

Art.  63 1 La concessiun, la restricziun, la privaziun u l'extincziun d'ina permissiun, la serrada da   praticas   e   da   manaschis,   ils   scumonds   da   pratitgar   la   professiun   sco   er   ils scumonds   da   pratitgar   mintga   activitad   en   il   sectur   da   sanadad   pon   vegnir publitgads.

Art.  64

Disposiziuns penalas 1. chantun

1 L'uffizi   chastia   surpassaments   da   la   legislaziun   federala   davart   las   professiuns medicalas universitaras, davart las professiuns psicologicas e davart las professiuns da sanadad e davart las malsognas transmissiblas da l'uman.

2 El   chastia   persunas   cun   ina   multa   fin   20   000   francs   en   cas   da   cuntravenziuns cunter:

a)

il pratitgar e l'annunziar in'activitad che dovra ina permissiun senza avair ina permissiun per pratitgar questa professiun (art. 13);

il scumond da pratitgar in'activitad che n'è betg admessa senza permissiun (art. 14 al. 1).

b)

3 El chastia persunas spezialisadas dal sectur da sanadad cun ina multa fin 20 000 francs en cas da cuntravenziuns cunter:

a)

l'obligaziun da trametter la persuna tractada tar ina media u in medi (art. 14 al.

2);

l'obligaziun da dumandar il consentiment per l'obducziun (art. 32);

l'obligaziun da cooperar tar l'adempliment da la surveglianza tras l'uffizi (art.

34);

las prescripziuns concernent l'engaschament da collavuraturas e collavuraturs (art. 35);

lur obligaziuns d'annunzia (art. 36);

l'obligaziun da tractar persunas che basegnan sustegn (art. 37 al. 6);

il scumond da duvrar numers da servetschs cun valur agiuntada per lur numers d'urgenza (art. 45);

b)

c)

d)

e)

f)

g)

20

h)

l'obligaziun da cooperar tar la prevenziun e tar il cumbat cunter malsognas transmissiblas da l'uman (art. 54).

500.000

4 El chastia manaschis dal sectur da sanadad cun ina multa fin 50 000 francs en cas da cuntravenziuns cunter:

a)

b)

c)

l'obligaziun da dumandar ina permissiun da manaschi (art. 17);

l'obligaziun d'observar il stop da recepziun decretà (art. 26);

l'obligaziun d'observar ils dretgs ed ils interess da las pazientas e dals pazients (art. 27);

l'obligaziun da sclerir las pazientas ed ils pazients (art. 28);

l'obligaziun da far ina documentaziun da la pazienta u dal pazient (art. 29);

l'obligaziun da dumandar il consentiment da la pazienta u dal pazient avant che dar vinavant datas persunalas a terzas persunas (art. 30);

l'obligaziun da dumandar il consentiment per in'obducziun (art. 32);

las prescripziuns d'annunzia e da reclama (art. 33);

l'obligaziun da cooperar tar l'adempliment da la surveglianza tras l'uffizi (art.

34);

l'obligaziun   d'observar   las   prescripziuns   concernent   l'engaschament   da collavuraturas e collavuraturs (art. 35);

lur obligaziuns d'annunzia (art. 36);

l'obligaziun da quità e da protecziun (art. 40);

l'obligaziun da recepir di e notg persunas malsaunas e disgraziadas (art. 41);

l'obligaziun da publitgar il numer da telefon dal post da coordinaziun central (art. 42);

l'obligaziun da cooperar tar la prevenziun e tar il cumbat cunter malsognas transmissiblas da l'uman (art. 54).

d)

e)

f)

g)

h)

i)

j)

k)

l)

m)

n)

o)

5 Sch'i vegn – exercitond in'activitad en il rom da l'intent dal manaschi – commessa ina   cuntravenziun   cunter   la   disposiziun   da   questa   lescha   en   in   manaschi   e   sche questa cuntravenziun na po betg vegnir attribuida ad ina tscherta persuna natirala, vegn la cuntravenziun attribuida a la persuna che maina il manaschi.

2. vischnancas

il tubac (art. 8 al. 1 e 2);

la gestiun d'in local da fimar (art. 9 al. 3);

ils fatgs da sepultura (art. 55 e 56).

Art.  65 1 Las vischnancas chastian cuntravenziuns cunter las suandantas disposiziuns:

a)

b)

c)

2 Cuntravenziuns cunter ils artitgels 8 e 9 sco er cunter las disposiziuns davart ils fatgs da sepultura (art. 55 e 56) vegnan chastiadas cun ina multa fin 20 000 francs.

3 Las   vischnancas   èn   cumpetentas   per   incassar   multas   disciplinaras   tenor   la legislaziun federala davart las multas disciplinaras9). * 4 La procedura sa drizza tenor la lescha federala davart las multas disciplinaras10). *

9) CS 741.03; 741.031 10) CS 741.03

21

500.000

Dispitas or da la relaziun da tractament

Art.  66 1 Dispitas da dretg da facultad che resultan d'in tractament tranter las pazientas ed ils pazients ed ils manaschis dal sectur da sanadad vegnan giuditgadas da la dretgira civila.

Prelevaziun da tessids e da cellas

Art.  67 1 En cas da persunas che n'èn betg ablas da giuditgar u ch'èn minorennas decida – sco instanza independenta – la presidenta u il president da la dretgira regiunala al domicil da questas persunas, sch'igl è admissibel da prelevar tessids regenerabels e cellas regenerablas da questas persunas.

2 Per la procedura tenor l'alinea 1 valan las disposiziuns dal cudesch da procedura civila svizzer11) davart la procedura summarica.

11. Disposiziuns finalas

Permissiuns existentas

Art.  68 1 Las   permissiuns   per   pratitgar   la   professiun   per   naturopatas   e   naturopats   en   ils secturs spezials da la naturopatia europeica tradiziunala, da la medischina chinaisa tradiziunala u da l'omeopatia ch'èn vegnidas concedidas avant l'entrada en vigur da questa lescha valan vinavant en il rom da la permissiun concedida.

2 Las   permissiuns   per   ospitals   publics   e   per   clinicas   publicas   ch'èn   vegnidas concedidas avant l'entrada en vigur da questa lescha restan valaivlas durant 10 onns a partir da lur data d'emissiun.

Proceduras pendentas

Art.  69 1 Per proceduras disciplinaras e penalas ch'èn pendentas, cur che questa lescha entra en vigur, vegn applitgà il dretg vertent.

11) CS 272

22

500.000

Tabella da las modificaziuns - tenor conclus

Conclus 02-09-2016 31-08-2018 31-08-2018

Entrada en vigur 01-01-2018 01-01-2020 01-01-2020

Element relasch Art. 65 al. 3 Art. 65 al. 4

Modificaziun emprima versiun integraziun integraziun

Publicaziun en la CUL 2017-023 2019-029 2019-029

23

500.000

Tabella da las modificaziuns - tenor element

Element relasch Art. 65 al. 3 Art. 65 al. 4

Conclus 02-09-2016 31-08-2018 31-08-2018

Entrada en vigur 01-01-2018 01-01-2020 01-01-2020

Modificaziun emprima versiun integraziun integraziun

Publicaziun en la CUL 2017-023 2019-029 2019-029

24